2021. gada 23. jūlijā Rīkojums Nr. 517

Rīgā (prot. Nr. 53 1. §)

**Par humānās palīdzības sniegšanu Lietuvai**

1. Atbalstīt humānās palīdzības sniegšanu Lietuvai.

2. Valsts ugunsdzēsības un glābšanas dienestam sagatavot humānās palīdzības sūtījumu (trīs teltis, trīs elektroģeneratori, pieci apgaismošanas komplekti, piecas metāla spoles ar kabeli apgaismošanas komplektiem) no valsts materiālo rezervju resursiem.

3. Neatliekamās medicīniskās palīdzības dienestam sagatavot humānās palīdzības sūtījumu (3000 segas) no valsts materiālo rezervju resursiem.

4. Valsts ugunsdzēsības un glābšanas dienestam organizēt šā rīkojuma 2. un 3. punktā minētā humānās palīdzības sūtījuma nogādāšanu Lietuvā.

5. Iekšlietu ministrijai sadarbībā ar Veselības ministriju apkopot informāciju par humānās palīdzības sniegšanā izlietoto valsts materiālo rezervju atjaunošanai nepieciešamajiem un ar transportēšanu un komandējumiem saistītajiem izdevumiem, kā arī sagatavot un iesniegt Ministru kabinetā rīkojuma projektu par finanšu līdzekļu piešķiršanu 2021. gadā no valsts budžeta programmas 02.00.00 "Līdzekļi neparedzētiem gadījumiem". Noteikt, ka papildus piešķiramais finansējums, kas nepieciešams humānās palīdzības sniegšanā izlietoto valsts materiālo rezervju atjaunošanai, transportēšanas un komandējuma izdevumu segšanai, nepārsniedz 124 550 *euro*.

Ministru prezidenta vietā –

Ministru prezidenta biedrs,

aizsardzības ministrs A. Pabriks

Iekšlietu ministra vietā –

vides aizsardzības un reģionālās

attīstības ministrs A. T. Plešs